text: Breschel vinder i Vejle
  06 august 2015 kl. 15.01
  Cykelrytteren Matti Breschel fra Team Tinkoff-Saxo vandt konge-etapen i Post Danmark Rundt i Vejle. Vejle-drengen Rasmus Guldhammer blev nummer to på etapen - og Lars Bak overtog den gule førertrøje.
  For fjerde gang i karrieren vandt den danske cykelrytter Matti Breschel kongeetapen i Post Danmark Rundt i Vejle. 
  Den hurtige afslutter stak af fra en udbrydergruppe med få hundrede meter tilbage og holdt hjem med få meter foran de jagtende konkurrenter i Vejle. Rasmus Guldhammer, der kommer fra Vejle, blev nummer to på etapen.
  Hollænderen Lars Boom (Astana), der bar førertrøjen torsdag, gik helt ned og kunne ikke følge de bedste i den hårde etape på 185 kilometer.
  Det var første gang, at den såkaldte kongeetape både startede og sluttede i Vejle. Det var samtidig løbets hårdeste nogensinde med sine 2.000 højdemeter fordelt på mange hårde og stejle stigninger. Løbet sluttede klokken 16.58 på rundstrækningen i Vejle, som er en klassiker med sine 19 procents stigning på Kiddesvej, som er kendt for at splittet feltet fuldstændigt.
  Den danske Tour de France-rytter Lars Bak var med udbrydergruppen hjem - og erobrede derfor den gule førertrøje.
  